**KORRALDUS (EELNÕU)**

Kunda .2025 nr

**Metsateedele kohanime ja teeregistri numbri määramine**

Riigimetsa Majandamise Keskus (RMK) soovib teeregistris arvele võtta järgmised Viru-Nigula valla haldusterritooriumil asuvad 2024. aastal riigimetsa majandamiseks ehitatud teed:

1. Tee asukoht: Koolipõllu katastriüksus (90202:005:0316), Vasta küla, Viru-Nigula vald, Lääne-Viru maakond;

2. Tee asukoht: Kunda metskond 132 katastriüksus (90202:005:0317) Unukse küla, Viru-Nigula vald, Lääne-Viru maakond.

Tee pikkus ~0,56 km.

RMK nimeettepanek registreeritavale tervikteele on Koolipõllu tee.

Ehitusseadustiku1 § 93 lõike 1 kohaselt on metsatee riigi omandisse jäetud maal paiknev valdavalt riigimetsa majandamiseks kasutatav tee. Metsateed võib kasutada igaüks, kui riigimetsa majandamist korraldav isik või riigiasutus ei ole metsateed või selle osa sulgenud või metsateel liiklust piiranud.

Vabariigi Valitsuse 07.01.2016 määruse nr 1 „Teeregistri põhimäärus“ § 7 lõikest 1 ja § 12 lõikest 3 tulenevalt kantakse teeregistrisse riigiteed ja kohalikud teed, kuid tee omaniku esitatud andmete alusel võib teeregistrisse kanda ka metsatee, avalikkusele ligipääsetava eratee ja eratee. Sama määruse § 8 lõike 1 alusel kantakse teeregistrisse terviktee nimi, number ja asukoht kaardil ning § 14 lõike 2 kohaselt tuleb metsateele anda unikaalne number vahemikus 1000000–9999999, kus esimesed kolm numbrit on tee alguspunkti kohaliku omavalitsuse üksuse EHAK kood.

Vabariigi Valitsuse 05.12.2013 määruse nr 171 „Eesti topograafia andmekogu asutamine ja andmekogu pidamise põhimäärus“ § 8 lõike 2 punkti 25 kohaselt kantakse topoandmete andmebaasi teid iseloomustavate andmetena muuhulgas tee number riiklikus teeregistris ja tee nimi riiklikus kohanimeregistris.

Kohanimeseaduse § 4 lõike 1 punkt 4 alusel peab kohanimi olema määratud olemasolevale või planeeritud teele. Sama seaduse paragrahvi 5 lõike 4 kohaselt määrab ühe omavalitsusüksuse territooriumile jäävale nimeobjektile kohanime kohalik omavalitsus.

Viru-Nigula Vallavolikogu 27.06.2018 määruse nr 31 „Kohanime määramise kord“ § 4 lõike 1 kohaselt kohanime määramise eelnõu avalikustatakse vähemalt 15 päeva enne kohanime määramise otsuse tegemist valla veebilehel ja võimalusel vallalehes „Viru-Nigula valla Teataja“.

Kohanimeseaduse § 6 lõike 8 kohaselt avalikustatakse kohanime määramise eelnõu vähemalt 15 päeva enne kohanime määramise otsuse tegemist.

Haldusmenetluse seaduse § 49 lõigete 1 ja 2 kohaselt on igal huvitatud isikul ja isikul, kelle õigusi võib avatud menetluse korras antav õigusakt puudutada, õigus 15 päeva jooksul vastava eelnõu avaliku väljapaneku algusest arvates esitada ettepanekuid ja vastuväiteid eelnõu kohta.

Metsateedele kohanime määramise korralduse eelnõu avalikustati Viru-Nigula valla kodulehel 03.01.2025 kuni 18.01.2025.

Lähtudes eeltoodust, kohaliku omavalitsuse korralduse seaduse 22 lõike 2, kohanimeseaduse § 4 lõike 1 punkti 4, § 5 lõike 1 punkti 3 ja lõike 4, § 6 lõigete 2 ja 8, Viru-Nigula Vallavolikogu 27.06.2018 määruse nr 31 „Kohanime määramise kord“ § 1 lõike 6 ja § 4 lõike 1 alusel ning lähtudes Viru-Nigula Vallavolikogu 29.12.2021 otsusest nr 13 „Seadusega kohaliku omavalitsuse pädevusse antud küsimuste lahendamiseks otsustusõiguse delegeerimine Viru-Nigula Vallavalitsusele” ning Riigimetsa Majandamise Keskuse poolt esitatud taotlusest,

**Viru-Nigula Vallavalitsus annab korralduse:**

1. Määrata Lääne-Viru maakonnas, Viru-Nigula vallas, Vasta külas asuvale Koolipõllu katastriüksust (90202:005:0316) läbivale metsateele ning Unukse külas asuvale Kunda metskond 132 katastriüksust (90202:005:0317) läbivale metsateele, kui ühele tervikteele kohanimi Koolipõllu tee ja teeregistri number 9020038 vastavalt lisale 1.

2. Korraldus jõustub teatavakstegemisest.

3. Korralduse peale võib esitada vaide Viru-Nigula Vallavalitsusele haldusmenetluse seaduses sätestatud korras 30 päeva jooksul arvates korralduse teadasaamise päevast või kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

(allkirjastatud digitaalselt)

(allkirjastatud digitaalselt)

Einar Vallbaum

vallavanem Krista Engelbrecht

vallasekretär